Priekšlikums Padomes regula, ar ko groza Regulu (EK) Nr. 834/2007 par bioloģisko ražošanu un bioloģisko produktu marķēšanu /* COM/2008/0314 galīgā redakcija - CNS 2008/0097 */





[pic] | EIROPAS KOPIENU KOMISIJA | Briselē, 23.5.2008 COM(2008) 314 galīgā redakcija 2008/0097 (CNS) Priekšlikums PADOMES REGULA, ar ko groza Regulu (EK) Nr. 834/2007 par bioloģisko ražošanu un bioloģisko produktu marķēšanu (iesniegusi Komisija) PASKAIDROJUMA RAKSTS 1. PRIEKšLIKUMA KONTEKSTS Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu piemēros no 2009. gada 1. janvāra. Saskaņā ar regulas 24. panta 1. punkta b) apakšpunktu no minētās dienas uz fasētiem bioloģiskiem produktiem obligāti jānorāda ES logotips. Līdz minētajai dienai Kopienas logotipa izmantošana nav obligāta. Šā priekšlikuma mērķis ir atlikt ES logotipa obligāto izmantošanu līdz jauna logotipa dizaina apstiprināšanai. Tas palīdzēs izvairīties - no patērētāju maldināšanas, īsā laika periodā mainot ES logotipus, un - no papildu finansiālā sloga radīšanas uzņēmējiem, kuriem ļoti īsā laika sprīdī būtu jāmaina iepakojums un iespiedmateriāli. Priekšlikuma pamatojums Ir vajadzīgs jauna ES logotipa dizains, jo izrādījās, ka pašreizējo ES logotipu attiecībā uz bioloģiskajiem produktiem saskaņā ar Padomes Regulas (EEK) Nr. 2092/91 V pielikumu var viegli sajaukt ar citiem logotipiem, piemēram ar ES logotipiem attiecībā uz kvalitatīvu produktu ražošanu (AĢIN, ACVN un GTĪ) atbilstoši Komisijas Regulām (EK) Nr. 1898/2006 un (EK) Nr. 1216/2007. Lai atvieglotu uztveramību patērētājiem, ir svarīgi nodrošināt informatīvu marķēšanu, izmantojot atšķirīgu un pievilcīgu ES logotipu, kas simboliski attēlotu bioloģisko ražošanu un skaidri identificētu produktus. Lai panāktu plašu jaunā ES logotipa pieņemšanu, dizaina izveides procesā ir jāiesaista sabiedrība. Šai sakarā bioloģiskās lauksaimniecības saimniekošanas popularizēšanas kampaņas laikā, kas sāksies 2008. gada jūlijā, tiks organizēts publisks konkurss. Paredzēts, ka šī kampaņa risināsies trīs gadus, un minēto laika periodu varēs izmantot, lai tīmekļa vietnē organizētu publisku Eiropas līmeņa konkursu un pēc tam pieņemtu attiecīgu lēmumu. Tas nozīmē, ka ES logotipa obligātā izmantošana jāatliek līdz 2010. gada vidum. 2. APSPRIEšANāS AR IEINTERESēTAJāM PERSONāM UN IETEKMES NOVēRTēJUMS Pirmajā projektā bija vairākas diskusijas ar dalībvalstīm un ieinteresētajām personām par logotipa pārveidi, kā rezultātā radās vajadzība apspriešanā iesaistīt plašu sabiedrību un pēc iespējas izvairīties no teksta elementu izmantošanas logotipā. 3. JURIDISKIE ASPEKTI Regulas (EK) Nr. 834/2007 42. pantā iekļauj papildu punktu, kas nosaka, ka regulas 24. panta 1. punkta b) un c) apakšpunktu piemēros no 2010. gada 1. jūlija. Juridiskais pamats: Eiropas Kopienas dibināšanas līguma 37. panta 2. punkts. Priekšlikums ir saskaņā ar proporcionalitātes principu. 4. CITI Šis priekšlikums neietekmē ES budžetu. Kopumā priekšlikums ir lakonisks, un ar tā palīdzību tiks ieviesta skaidrība visā bioloģiskās ražošanas nozarē Eiropā. 2008/0097 (CNS) Priekšlikums PADOMES REGULA, ar ko groza Regulu (EK) Nr. 834/2007 par bioloģisko ražošanu un bioloģisko produktu marķēšanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. panta 2. punktu, ņemot vērā Komisijas priekšlikumu, ņemot vērā Eiropas Parlamenta atzinumu[1], tā kā: 1. Ar Padomes Regulu (EK) Nr. 834/2007[2] ir ieviesti noteikumi par obligātām norādēm, kas izmantojamas uz bioloģiskiem produktiem, un kuri no 2009. gada 1. janvāra paredz Kopienas logotipa izmantošanu uz fasētas pārtikas saskaņā ar minētās regulas 24. panta 1. punkta b) apakšpunktu. 2. Izrādās, ka esošo Kopienas logotipu, kas lietojams saskaņā ar V pielikumu Padomes 1991. gada 24. jūnija Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem[3], kas grozīta ar Komisijas Regulu (EK) Nr. 331/2000[4], varētu sajaukt ar citiem logotipiem, kas attiecībā uz aizsargātās ģeogrāfiskās izcelsmes norādēm (AĢIN) un aizsargātiem cilmes vietas nosaukumiem (ACVN) apstiprināti atbilstoši Komisijas 2006. gada 14. decembra Regulai (EK) Nr. 1898/2006, ar ko nosaka sīki izstrādātus īstenošanas noteikumus Padomes Regulai (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību[5], un logotipu, kas izmantojams attiecībā uz garantētām tradicionālām īpatnībām (GTĪ), kā noteikts Komisijas 2007. gada 18. oktobra Regulā (EK) Nr. 1216/2007, ar ko nosaka sīki izstrādātus noteikumus par to, kā piemērot Padomes Regulu (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām[6]. 3. Lai atvieglotu uztveramību patērētājiem, ir svarīgi nodrošināt informatīvu marķēšanu, izmantojot atšķirīgu un pievilcīgu ES logotipu, kas simboliski attēlotu bioloģisko ražošanu un skaidri identificētu produktus. Šāda Kopienas logotipa dizaina izveidei vajadzīgs zināms laiks, un pēc tam ar to jāiepazīstina sabiedrība. 4. Lai izvairītos no nevajadzīga finansiālā un organizatoriskā sloga uzņēmējiem, Kopienas logotipa obligātā izmantošana jāatliek uz laiku, kāds vajadzīgs, lai izveidotu jauno Kopienas logotipu. Šis lēmums neliedz uzņēmējiem brīvprātīgi izmantot pašreizējo logotipu, kas noteikts Padomes Regulas (EEK) Nr. 2092/91 V pielikumā. 5. Tādēļ Regula (EK) Nr. 834/2007 ir attiecīgi jāgroza, IR PIEŅĒMUSI ŠO REGULU. 1. pants Regulas (EK) Nr. 834/2007 42. pantu papildina ar šādu ceturto daļu: „Tomēr regulas 24. panta 1. punkta b) un c) apakšpunktu piemēro no 2010. gada 1. jūlija.” 2. pants Šī regula stājas spēkā septītajā dienā pēc publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā ─ priekšsēdētājs [1] 2008. gada XXX atzinums ( Oficiālajā Vēstnesī vēl nav publicēts). [2] OV L 189, 20.7.2007., 1. lpp. [3] OV L 198, 22.7.1991., 1. lpp. Regulā jaunākie grozījumi izdarīti ar Komisijas Regulu (EK) Nr. 123/2008 (OV L 38, 13.2.2008., 3. lpp.). [4] OV L 48, 19.2.2000., 1. lpp. [5] OV L 369, 23.12.2006., 1. lpp. [6] OV L 275, 19.10.2007., 3. lpp.